Please contact your account representative for further details. talk.mt Arsenal qed jikkunsidraw il-bejgħ tal-goalkeeper Bernd Leno, wara l-wasla ta' Aaron Ramsdale dan is-sajf. L-internazzjonali Ġermaniż tilef postu fil-formazzjoni tal-bidu ta' Mikel Arteta fi tmiem il-ġimgħa li għaddiet, bl-akkwist ta' £ 30 miljun Ramsdale jilgħab l-ewwel partita mill-bidu tal-Premier League għall-Gunners kontra Norwich City. Il-futur ta' Leno fl-Emirates Stadium issa jinsab f'dubju u Arsenal jistgħu jfittxu li jbiegħu lill-Ġermaniż biex jiġġeneraw fondi għal akkwist ta' player ġdid fil-futur. Tluq potenzjali għall-goalkeeper ta' 29 sena f'Jannar huwa improbabbli, għalkemm jista' jinbiegħ mill-Gunners fis-sajf tal-2022. Arsenal iffirmaw lil Ramsdale bl-istennija li hu jsir il-goalkeeper numru wieħed tal-club sa tmiem l-istaġun, iżda issa jidher li l-pjan tagħhom ġie implimentat ħafna iktar kmieni milli kien mistenni. Leno għamel 120 dehra fil-kompetizzjonijiet kollha għall-club mit-Tramuntana ta' Londra minn meta ngħaqad mal-Gunners mingħand Bayer Leverkusen fl-2018, u żamm 34 clean sheet. Artiklu preċedenti Tliet żgħażagħ involuti f'inċident tat-traffiku f'Għawdex Artiklu li jmiss Ir-rebbieħa tal-Premju Best STEM Employer Award Baxter b'40% tal-impjegati jaħdmu fuq ir-riċerka